b'\n_START_ARTICLE_\nTuesday Night Music Club\n_START_SECTION_\nIstorija\n_START_PARAGRAPH_\nAlbumo pavadinimas rei\xc5\xa1kia grup\xc4\x99 muzikant\xc5\xb3, kurie kartu su Sheryl \xc4\xafra\xc5\xa1in\xc4\x97jo album\xc4\x85 antradieniais. Dain\xc5\xb3 autoryst\xc4\x99 dalinosi Crow, tuometis jos draugas Kevin Gilbert bei dar penki muzikantai: Baerwaldas, Ricketts, Bottrellis, Schwartzas ir MacLeodas. Netrukus tarp j\xc5\xb3 prasid\xc4\x97jo nesutarimai d\xc4\x97l dain\xc5\xb3 autoryst\xc4\x97s. Nors Sheryl Crow para\xc5\xa1\xc4\x97 beveik vis\xc5\xb3 dain\xc5\xb3 tekstus, muzika buvo kuriama bendrai. Pirmieji singlai i\xc5\xa1 jo \xe2\x80\x9eRun, Baby, Run\xe2\x80\x9c ir \xe2\x80\x9eLeaving Las Vegas\xe2\x80\x9c netapo populiar\xc5\xabs. Pasisekimo sulauk\xc4\x97 tik tre\xc4\x8diasis albumo singlas \xe2\x80\x9eAll I Wanna Do\xe2\x80\x9c, sukurtas pagal Wyno Cooperio poem\xc4\x85 \xe2\x80\x9eFun\xe2\x80\x9c ir pasiek\xc4\x99s \xe2\x80\x9eBillboard Hot 100\xe2\x80\x9c s\xc4\x85ra\xc5\xa1o 2-\xc4\x85j\xc4\x85 viet\xc4\x85. Albumas buvo parduota daugiau kaip 7 milijonai kopij\xc5\xb3; Billboard 200 tope jis pasiek\xc4\x97 3-i\xc4\x85 viet\xc4\x85, o Jungtin\xc4\x97je Karalyst\xc4\x97je\xc2\xa0\xe2\x80\x93 8-\xc4\x85. Taip pat jis \xc4\xaftrauktas \xc4\xaf \xe2\x80\x9e1001 Albums You Must Hear Before You Die\xe2\x80\x9c s\xc4\x85ra\xc5\xa1\xc4\x85.\n_START_SECTION_\nSinglai\n_START_PARAGRAPH_\nSinglas \xe2\x80\x9eRun, Baby, Run\xe2\x80\x9c i\xc5\xa1 viso buvo leid\xc5\xbeiamas net tris kartus: Europoje daina pasirod\xc4\x97 1993 ir 1994 metais. Pirm\xc4\x85j\xc4\xaf kart\xc4\x85 ji nepateko \xc4\xaf topus, ta\xc4\x8diau 1994 metais Jungtin\xc4\x97je Karalyst\xc4\x97je pasiek\xc4\x97 92-\xc4\x85 pozicij\xc4\x85. Tre\xc4\x8di\xc4\x85j\xc4\xaf kart\xc4\x85 singlas buvo perleistas po \xe2\x80\x9eAll I Wanna Do\xe2\x80\x9c ir \xe2\x80\x9eStrong Enough\xe2\x80\x9d s\xc4\x97km\xc4\x97s._NEWLINE_\xe2\x80\x9eWhat I Can Do For You\xe2\x80\x9c taip pat buvo leid\xc5\xbeiamas kelis kartus: 1993 ir 1995 metais, kur pasiek\xc4\x97 43-i\xc4\x85 viet\xc4\x85 Jungtin\xc4\x97je Karalyst\xc4\x97je._NEWLINE_Dainai \xe2\x80\x9eLeaving Las Vegas\xe2\x80\x9c nufilmuotas vaizdo klipas buvo pirmasis Sheryl Crow klipas. Dainos pavadinimas buvo paimtas i\xc5\xa1 Johno O\xe2\x80\x99Brieno, gero jos ir grup\xc4\x97s muzikanto Davido Baerwaldo draugo, knygos. Tai buvo pirmasis atlik\xc4\x97jos singlas, i\xc5\xa1leistas JAV._NEWLINE_\xe2\x80\x9eStrong Enough\xe2\x80\x9c pasiek\xc4\x97 Billboard Hot 100 s\xc4\x85ra\xc5\xa1o 5-\xc4\x85 viet\xc4\x85 1995 met\xc5\xb3 kovo 25 dien\xc4\x85. Atliekant dain\xc4\x85 koncert\xc5\xb3 metu, Sheryl paprastai jai akomponuoja tik akordeonu, nors originaliame dainos \xc4\xafra\xc5\xa1e \xc5\xa1is instrumentas nebuvo naudojamas,'